AMA รูด 8% คาด “เซลออนแฟคท์” หลัง Q3 กำไรโตเกิน 2 เท่าตัว
AMA ปรับตัวลง 8% มาที่ราคา 5.85 บ. คาดนักลงทุนขายทำกำไร หลังเปิดงบไตรมาส 3/65 กวาดกำไร 185 ลบ. โตเกิน 2 เท่าตัว รับค่าระวางเรือพุ่ง-รายได้ขนส่งสินค้าขยายตัวแข็งแกร่ง
AMA รูด 8% คาดนักลงทุนขายทำกำไร หลังไตรมาส 3/65 กวาดกำไร 185 ลบ. โตเกิน 2 เท่าตัว รับค่าระวางเรือพุ่ง-รายได้ขนส่งเพิ่ม
11 พ.ย. 2565

ผู้สื่อข่าวรายงานว่า วันนี้ (11 พ.ย.65) ราคาหุ้น บริษัท อาม่า มารีน จำกัด (มหาชน) หรือ AMA ล่าสุด ณ เวลา 10:56 น. อยู่ที่ระดับ 5.85 บาท ลบ 0.55 บาท หรือ 8.59% สูงสุดที่ระดับ 6.30 บาท ต่ำสุดที่ระดับ 5.70 บาท ด้วยมูลค่าซื้อขาย 34.79 ล้านบาท

ทั้งนี้ราคาหุ้น AMA ปรับตัวลง คาดนักลงทุนขายทำกำไร หลังรายงานผลการดำเนินงานงวดไตรมาส 3/65 มีกำไรสุทธิ 185.20 ล้านบาท เติบโต 277.66% จากช่วงเดียวกันของปีก่อนมีกำไร 49.04 ล้านบาท ส่วนงวด 9 เดือนปี 65 มีกำไรสุทธิ 255.96 ล้านบาท เติบโต 149.25% จากช่วงเดียวกันของปีก่อนมีกำไร 102.69 ล้านบาท
โดยเป็นผลมาจากบริษัทและบริษัทยอยมีรายได้จากการให้บริการขนส่งสินค้า949.31 ล้านบาท เพิ่มขึ้น 428.29 ล้านบาทหรือร้อยละ 82.20 จากช่วงเดียวกันของปีก่อนหน้า โดยสัดส่วนรายได้จากการให้บริการขนส่งสินค้าทางเรือของบริษัท และการให้บริการขนสงสินค้าทางรถของบริษัทย่อย คิดเป็นร้อยละ 65.17 และร้อยละ 34.83 ตามลำดับ
รวมทั้งมีรายได้จาการขนส่งสินค้าทางเรือเพิ่มขึ้น 298.76 ล้านบาท หรือรอยละ 93.40 จากช่วงเดียวกันของปีก่อนหน้า โดยหลักมาจากอัตราค่าขนส่งเฉลี่ยที่ปรับเพิ่มขึ้นประมาณ ร้อยละ 81.53 และอัตราแลกเปลี่ยนสกุลเงินบาทโดยเฉลี่ยที่อ่อนค่าลง ประมาณร้อยละ 10.63 จากช่วงเดียวกันของปีก่อนหน้า
ส่วนกล่มธุรกิจการขนส่งสินค้าทางรถ มีรายได้ 330.66 ล้านบาท เพิ่มขึ้น 129.52 ล้านบาท หรือร้อยละ 62.40 จากปีก่อนหน้า ประกอบด้วย รายได้จากการขนส่งสินค้าเหลว 230.75 ล้านบาท และรายได้จากกิจการที่บริษัทเข้าซื้อ 99.91 ล้านบาท
ขณะเดียวกันธุรกิจการขนส่งสินค้าเหลว มีปริมาณการขนส่งน้ำมันรวม 583.53 ล้านลิตร เพิ่มขึ้น 33.19 ล้านลิตร หรือร้อยละ 6.03 จากช่วงเวลาเดียวกันปีก่อนหน้า เป็นผลมาจากสถานการ์ COVID-19 ที่คลี่คลายและมีแนวโน้มดีขึ้น จากการดำเนินมาตรการทางสาธารณสุขจนสามารถผ่อนปรนมาตรการและขอจํากัดต่างๆ ประกอบกับมาตรการกระตุ้นเศรษฐกิจ โดยเฉพาะภาคการท่องเที่ยวที่มีการฟื้นตัวอย่างชัดเจน